I 1912 ble kom det et forslag om å bytte farge på draktene, men det var stor intern uenighet, da Viking var den eneste klubben som hadde forbundets tillatelse til å spille i helhvitt. To år senere var tre forslag oppe til avstemning; helt grønn med IV Stvgr. på venstre side av brystet, grønn med røde ermer og krage eller mørkeblå med lyseblåe ermer. Sistnevnte forslag ble valgt, men ble ikke satt ut i livet. På denne tida var det friidretten som dominerte i klubben, men i 1918 ble friidrett og fotball splittet i to separate avdelinger. Fotballen ble herre i eget hus, og i 1919 ble Viking til «De mørkeblå». I kretskampen mot 14. juni 1919 viste Viking for første gang fram de nye draktene. Disse hadde en liten justering fra vedtaket i 1914. De var i helblått med hvite krager.